Papan Anggegana Internasional Sultan Hasanuddin

Papan Anggegana Internasional Sultan Hasanuddin (IATA: UPG, ICAO: WAAA) ya iku sawijing papan anggegana kang manggon ing Makassar, Sulawesi Kidul, Indonésia, kang adohé 20 km saka punjeré kutha. Papan anggegana iki dijupuk saka Raja Gowa ka-16, Sultan Hasanuddin. Wiwitané papan anggegana iki wis diyasa nalika 1937 kanthi jeneng Lapangan Terbang Kadieng. Ing taun 1980 papan iki diganti jenengé dadi Papan anggegana Sultan Hasanuddin nganti saiki. Wiwitané papan anggegana iki manggon sakabèhé ing Kabupatèn Maros lan sithik ngléwati wates antarané Makassar lan Kabupatèn Maros, nanging ing taun 2008 dipindhah ing Kutha Makassar lan sapéragan laladan kalebu Kabupatèn Maros.

Fasilitas 
Fasilitas kang diyasa ing papan anggegana iku antarané: rèstoran, toko olèh-olèh, toko buku, mesin atm, kafé, ruwang tunggu èkslusif (lounge) lan ladénan bank. Kanggo gayutaké antara papan anggegana marang sawnèh papan bisa kanthi taksi lan bus. Bus kang ngladi jurusan papan anggegana iki marang Kutha Makassar ya iku Bus Damri kanthi béya Rp 25.000,00 kanthi suwéné udakara 30 nganti 45 menit. Bus iki mangkat saben sakjam saka punjeré kutha lan saka papan anggegana.Saka punjeré kutha bus iki lumaku saka 05.00 nganti 20.00 WITA, déné saka papan anggegana saka 08.30 WITA nganti 24.00 WITA. Jalur kang diléwati déning bus iki ya iku:

 Saka papan anggegana : Papan anggegana, banjur Dalan Perintis Kemerdekaan, banjur Dalan Urip Sumoharjo, banjur Dalan Gunung Bawakaraeng, banjur Dalan Kartini, banjur Dalan Kajolalido, banjur Dalan Arief Rate, banjur Dalan Sultan Hasanuddin, banjur Dalan Pattimura (Pasar Baru), banjur Dalan Ujung Pandang, banjur Dalan Ribura’ne
 Saka punjeré kutha Makassar : Dalan Ribura’ne, banjur Dalan Ahmad Yani, banjur Dalan Kajolalido, banjur Dalan Arif Rate, banjur Dalan Sultan Hasanudin, banjur Dalan Pattimura (Pasar Baru), banjur Dalan Ujung Pandang, banjur Dalan Nusantara , banjur Dalan Toll Ir. Sutami, banjur Papan Anggegana Internasional Sultan Hasanuddin

Sakliyané iku bisa nganggo taksi, taksi daring, utawa nyéwa mobil ing sakiwa tengené papan anggegana.

Parané montor mabur

Statistik

Rujukan 

Papan anggegana